OpenLLM-France/wikimedia huggingface dataset:
# Resolució 2346 del Consell de Seguretat de les Nacions Unides

La Resolució 2346 del Consell de Seguretat de les Nacions Unides fou adoptada per unanimitat el 23 de març de 2017. El Consell va ampliar el mandat de la Missió d'Assistència de les Nacions Unides a Somàlia (UNSOM) per dos mesos i mig, fins al 16 de juny de 2017.

## Observacions

El recentment elegit president somali Mohamed Abdullahi Mohamed va dir que les eleccions s'havien produït pacíficament i democràticament malgrat l'escepticisme. Per primera vegada a la història del seu país, un de cada tres diputats era una dona. També va dir que Al-Xabab era afeblit gràcies a l'exèrcit somali i a les tropes de l'AMISOM de la Unió Africana, però va afegir que només es podia assegurar Somàlia reconstruint completament l'exèrcit amb ajuda internacional.
El representant de la UA a Somàlia i al capdavant d'AMISOM, Francisco Caetano José Madeira, va afegir que el 80% del país havia estat recapturat a Al-Xabab i l'economia havia reviscolat. Els homes de l'exèrcit somali havien de ser degudament examinats, equipats, pagats i dirigits. El mandat AMISOM caducaria el 2018.
El ministre d'Afers Exteriors d'Etiòpia, Hirut Zemene, va dir que l'ONU i la comunitat internacional havien de proporcionar finançament estable a AMISOM perquè pogués "acabar el treball".
El representant suec va dir que havien de començar a preparar-se per a les pròximes eleccions l'any 2020 al més aviat possible. Les eleccions també havien de celebrar-se segons la planificació i segons el principi d'un vot per a una sola persona. També es va fer una referència a la imminent fam. L'ONU estava buscant 825 milions de dòlars per ajudar a 5.5 milions de persones. A més, Al-Xabab continuava representant una amenaça a la regió. El representant egipci va dir que es necessitaven més esforços regionals i internacionals per vèncer el grup terrorista.

## Contingut

Atès que les eleccions a Somàlia, que normalment haurien d'haver tingut lloc a l'agost de 2016, es retardaren, s'havia posposat una avaluació de la presència de les Nacions Unides al país fins que finalitzessin les eleccions. Les eleccions es van celebrar al febrer de 2017 i es van esperar els resultats de l'avaluació. Atès que el mandat de la UNSOM finalitzava el 31 de març i volien tenir prou temps per estudiar els resultats de l'avaluació, el mandat de la missió es va ampliar per un curt període, fins al 16 de juny de 2017.

## Referències

* 1 2 3 4 5 Nacions Unides. «SC adopts r.2346, authorizing mandate extension for UN assistance mission in Somalia», 23-03-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Resolució 2342 del Consell de Seguretat de les Nacions Unides

La Resolució 2342 del Consell de Seguretat de les Nacions Unides fou adoptada per unanimitat el 23 de febrer de 2017. El Consell va acordar estendre les sancions internacionals al Iemen un any més fins al 28 de març de 2018.

## Contingut

El Consell va assenyalar que la violència al Iemen continuava. Parts del país era en mans del grup terrorista Al Qaeda, i Estat Islàmic tenia cada cop més punts de suport. La situació humanitària al país s'havia deteriorat i el subministrament d'ajuda humanitària es veia severament obstaculitzada.
Era important que la transició política que va seguir a la Conferència del Diàleg Nacional celebrada entre març de 2013 i gener de 2014 fos implementada completament. El parlament seria reformat perquè al nord i al sud del país proporcionessin la meitat dels membres. Iemen es dividiria en sis regions administratives.
Les prohibicions de viatjar, les sancions financeres i l'embargament d'armes contra individus i grups específics s'han estès fins al 26 de febrer de 2018. El mandat del grup d'experts de cinc membres que supervisava el compliment d'aquestes sancions es va ampliar fins al 28 de març de 2018.

## Referències

* ↑ Nacions Unides. «Unanimously adoption r.2342, SC grants one-year renewal of sanctions on Yemen, extends expert panel's mandate», 23-02-2017.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Regió de Moràvia i Silèsia

La Regió de Moràvia i Silèsia (en txec: Moravskoslezský kraj) és una subdivisió (kraj) de la República Txeca, situada al nord-oest de la regió històrica de Moràvia. Fa frontera amb la regió d'Olomouc (a l'oest) i la regió de Zlín (al sud), així com amb Polònia al nord i Eslovàquia a l'est. La capital n'és Ostrava.

## Enllaços externs

* Pàgina oficial. Arxivat 2015-08-28 a Wayback Machine.
* Estadístiques regionals.
# Resclosa de l'Escorxador

La Resclosa de l’Escorxador, també coneguda com a Resclosa Major, és una obra de Santa Coloma de Queralt, ubicada a la capçalera del riu Gaià, inclosa a l’Inventari del Patrimoni Arquitectònic de Catalunya.

## Descripció

Construcció de planta en forma d’arc, esglaonada en nou fileres, que en conjunt fan quatre metres d’alçada. Els carreus que la conformen tenen aproximadament 45 cm d’alçada i 10 cm d’amplada.

## Història

Es desconeix la data de construcció de la resclosa. Maria Lluïsa Cases considera que la referència d’una “peixera major” en una sentència emesa el 1280 es corresponen a l’actual Resclosa de l’Escorxador. En aquest document s’especifica que la “peixera” és d’ús comú i molt antiga.
La resclosa repartia l’aigua a cinc moliners fariners: el Nou, el de la Torre, el de Pocarull, el de Requesens i el Vell de Sant Gallard.
Josep Maria Mateu apunta que el 1939 “va estar a punt d’eliminar-se per abaixar el llit del riu” i que “uns anys abans va resultar afectada per la construcció de clavegueram”. Altres desperfectes produïts durant el segle xx, segons Mateu, són la supressió de la primera filera de pedres als anys seixanta (per culpa d’una rubinada) i la desaparició de “tota la paret que anava des de la reclosa fins a l’hort de l’Abadia”, per l’existència d’un abocador. A finals de 2020 es va executar un projecte de millora dels talussos per protegir el marge dret del riu Gaià.

## Referències

* ↑ «Resclosa de l'Escorxador». Direcció General de Patrimoni Cultural. [Consulta: 31 agost 2022].
* ↑ Cases i Lloscos, Maria Lluïsa «Breus notes sobre els molins fariners d'aigua a la Conca Alta del Gaià. Segles XIII i XIV». Aplec de Treballs, n.3, 1981, pàg. 229.
* ↑ «Resclosa de l'Escorxador». Direcció General de Patrimoni Cultural. [Consulta: 31 agost 2022].
* ↑ «Resclosa Major o de l' Escorxador». Inventari del Patrimoni Fluvial del Gaià. [Consulta: 31 agost 2022].
* ↑ «Restauració de la Resclosa Major de Santa Coloma de Queralt i recuperació dels talussos del Gaià.». Terres de Gaià, 27-10-2020. [Consulta: 31 agost 2021].
# Real Salt Lake

El Real Salt Lake és un club de futbol professional de la ciutat de Salt Lake City, situat al suburbi de Sandy (Utah), equip de la Major League Soccer des de 2005.
Actualment la seva seu és el Rio Tinto Stadium, un nou estadi específic de futbol inaugurat el 2008 amb una capacitat de 20.000 espectadors. L'equip juga amb samarreta i pantalons de color vermell amb les mànigues de color blau marí. El blanc i el groc són els seus colors secundaris.

## Història

El club fou fundat el 2005 per una expansió de la lliga que amb el Chivas USA va provocar una expansió de la Conferència Oest que va desplaçar el Kansas City Wizards a la Conferència Est. El nom "Real" del club deriva del seu president i propietari, Dave Checketts, declarat seguidor del Reial Madrid. Durant el setembre de 2006 el club va tancar un important acord amb l'equip espanyol en el qual es comprometen a col·laborar durant 10 anys en la creació d'escoles i acadèmies de futbol, la difusió dels continguts televisius i la participació de l'equip en amistosos com el que va jugar el Reial Madrid a l'estiu de 2006 amb el Real Salt Lake. Curiosament els colors del club són els mateixos que els de la selecció espanyola de futbol.
El Real Salt Lake va aconseguir guanyar la primera Copa MLS de la seva història el 2009 guanyant la final al totpoderós Los Angeles Galaxy a la tanda de penalts, després d'aconseguir empatar als últims minuts de la final disputada al Qwest Field.

## Palmarès

* Copa MLS (1): 2009

## Estadis

* Rice-Eccles Stadium (2005-2008)
* Rio Tinto Stadium (2008-)

## Entrenadors

* John Ellinger (2005–2007)
* Jason Kreis (2007—)

## Futbolistes destacats

* Freddy Adu (2007)
* Gustavo Cabrera (2005)
* Jeff Cunningham (2006–2007)
* Alecko Eskandarian (2007–2008)
* Scott Garlick (2006)
* Chris Klein (2006–2007)
* Jason Kreis (2005–2007)
* Clint Mathis (2005)
* Eddie Pope (2005–2007)

## Enllaços externs

* Web oficial
* Informacions i notícies
# Rekonstrúktor (Rostov)

* Per a altres significats, vegeu «Rekonstrúktor».
Rekonstrúktor (en rus: Реконструктор) és un poble (un possiólok) de l'óblast de Rostov, a Rússia, que en el cens del 2010 tenia 1.682 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Musaranya híspida d'Andaman

La musaranya híspida d'Andaman (Crocidura hispida) és una espècie de mamífer eulipotifle de la família de les musaranyes (Soricidae) que viu a les Illes Andaman i Nicobar (Índia). El seu hàbitat pot haver estat afectat pel tsunami de l'oceà Índic del 2004.

## Referències

* ↑ The Taxonomicon (anglès)
* 1 2 Molur, S. (2016). "Crocidura hispida (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]
# Relació de reciprocitat d'Onsager

Les relacions de reciprocitat d'Onsager en termodinàmica expressen la igualtat d'algunes relacions entre el flux i la força en els sistemes termodinàmic fora de l'equilibri termodinàmic, però on valen condicions d'equilibri local.
Per exemple s'observa que les diferències de temperatura en un sistema provoquen un flux de calor de la part més calenta a la més freda d'un sistema. De la mateixa manera les diferències de pressió provoquen un flux de matèria des d'una zona d'alta pressió cap a una zona de pressió inferior. S'ha observat experimentalment que, quan varien temperatura i pressió, les diferències de pressió poden causar flux de calor i vice-versa. D'una manera encara més sorprenent, el flux de calor per unitat de variació de pressió i el flux de densitat (de matèria) per unitat de variació de temperatur són equivalents.
Aquesta teoria va ser desenvolupada pel Premi Nobel de Química Lars Onsager i és molt més general respecte a aquest exemple i pot tractar més de dues forces termodinàmiques a la vegada.

## Bibliografia

* L. D. Landau e E. M. Lifshitz Fisica Statistica (Roma, Riuniti, 1981)
* S. R. de Groot e P. Mazur Non-Equilibrium Thermodynamics (Dover, New York, 1984)
# Resolució 122 del Consell de Seguretat de les Nacions Unides

La Resolució 122 del Consell de Seguretat de les Nacions Unides, aprovada per unanimitat el 24 de gener de 1957, va tractar la disputa entre els governs de l'Índia i Pakistan sobre els territoris de Jammu i Caixmir. Va ser la primera de les tres resolucions de seguretat de 1957 (juntament amb la 123 i 126 per tractar la disputa entre els països. La resolució declara que l'assemblea proposada per la Conferència Nacional de Jammu i Caixmir no podria constituir una solució al problema tal com es defineix a la Resolució 91 del Consell de Seguretat de les Nacions Unides, que havia estat aprovada gairebé sis anys abans.
La resolució 122 va ser aprovada per deu vots contra cap, amb l'abstenció de la Unió Soviètica.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Natrofarmacosiderita

La natrofarmacosiderita és un mineral de la classe dels fosfats, que pertany al grup de la farmacosiderita. El nom reflecteix el seu contingut en sodi i la seva relació amb la farmacosiderita.

## Característiques

La natrofarmacosiderita és un arsenat de fórmula química (Na,K)Fe₄$^{3+}$(AsO₄)₃(OH)₄·6-7H₂O. Va ser aprovada com a espècie vàlida per l'Associació Mineralògica Internacional l'any 1983. Cristal·litza en el sistema isomètric. La seva duresa a l'escala de Mohs és 3.
Segons la classificació de Nickel-Strunz, la natrofarmacosiderita pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: richelsdorfita, bariofarmacosiderita, farmacosiderita, hidroniofarmacosiderita, farmacoalumita, natrofarmacoalumita, bariofarmacoalumita, burangaïta, dufrenita, natrodufrenita, matioliïta, gayita, kidwel·lita, bleasdaleïta, matulaïta i krasnovita.

## Formació i jaciments

Va ser descoberta a la zona oxidada de Marda, al mont Jackson Goldfield, dins Yilgarn Shire (Austràlia Occidental, Austràlia). També ha estat descrita en altres indrets del país, així com a Xile, Grècia, Espanya, Itàlia, Anglaterra, Sud-àfrica i els Estats Units.

## Referències

* ↑ «Natropharmacosiderite» (en anglès). Mindat. [Consulta: 3 desembre 2019].
# Retorno a Hansala

Retorno a Hansala és una pel·lícula espanyola estrenada el 2008, a mig camí entre el documental i el road movie, que va ser dirigida i coproduïda per la directora de cinema Chus Gutiérrez sobre el drama de la immigració.

## Sinopsi

Al començament de la dècada del 2000, a les platges de Rota van aparèixer els cadàvers d'onze joves immigrants marroquins que intentaven creuar l'estret de Gibraltar en pastera. Es va descobrir per les seves robes que els onze nois pertanyien al mateix llogaret, Hansala. La pel·lícula pretén recrear aquell succés vist des dels ulls de dos personatges: Martín, un empresari funerari que pretén fer negocis amb l'ocorregut i Leila, germana d'un dels morts. Tots dos s'embarcaran en l'aventura d'intentar repatriar el cadàver del noi en una furgoneta, on viuran una intensa experiència moral que els portarà a replantejar-se totes les seves creences.

## Repartiment

| Actor | Personatge |
| Farah Hamed | Leila |
| José Luis García Pérez | Martín |
| Adam Bounnouacha | Said |
| Antonio de la Torre Martín | Antonio |
| Cuca Escribano | Carmen |
| Antonio Dechent | Manolo |
| César Vea | Cirilo |

## Premis

| Any | Esdeveniment | Categoria | Nominat | Resultat |
| 2008 | Festival Internacional de Cinema del Caire (32a edició) | Piràmide d'Or | Retorno a Hansala | Guanyador |
| 2009 | XXIII Premis Goya | Goya a la millor actriu revelació | Farah Hamed | Nominada |
| 2009 | XXIII Premis Goya | Goya al millor guió original | Chus Gutiérrez, Juan Carlos Rubio | Nominats |
| 2009 | XXIII Premis Goya | Goya a la millor cançó original | Tao Gutiérrez ("Manousal") | Nominada |
| 2009 | Festival de Cinema d'Espanya de Tolosa de Llenguadoc | Millor fotografia | Kiko de la Rica | Guanyadora |
| 2009 | Festival de Cinema d'Espanya de Tolosa de Llenguadoc | Millor guió | Chus Gutiérrez/Juan Carlos Rubio | Guanyadora |
| 2009 | Festival de Cinema d'Espanya de Tolosa de Llenguadoc | Violeta d'Or | Chus Gutiérrez | Nominada |
| 2008 | Seminci | Premi especial del jurat | Chus Gutiérrez | Guanyadora |
| 2008 | Seminci | Espiga d'Or | Chus Gutiérrez | Nominada |

## Referències

* ↑ «Biografía de Chus Gutiérrez». fmujeresprogresistas.org. Arxivat de l'original el 28 de febrer de 2009. [Consulta: 9 juny 2009].
* ↑ El drama de la inmigración en 'Retorno a Hansala', de Chus Gutiérrez, El Correo de Andalucía, 9 d febrer de 2010
* ↑ Chus Gutiérrez humaniza el naufragio de pateras en 'Retorno a Hansala', La Información, 24 de març de 2008
* ↑ «Retorno a Hansala», que se presentó en el Musac, abre en El Cairo el debate sobre inmigración, Diario de León, 25 de novembre de 2008
* ↑ Retorno a Hansala al web dels Premis Goya
* ↑ La película 'Ander', de Roberto Castón, gana Cinespaña, El Economista, 11 d'octubre de 2009
* ↑ La película brasileña 'Estómago' consigue la Espiga de Oro en la Seminci de Valladolid, El Ideal, 2 de novembre de 2008
# Motif

En informàtica Motif fa referència a dos conceptes interrelacionats. En primer lloc, a una especificació d'interfície gràfica d'usuari sota el codi IEEE 1295. Actualment propietat de The Open Group. D'altra banda, al giny (biblioteca per a la construcció de programari) que segueix aquesta especificació sota el sistema X Window en sistemes operatius Unix i altres sistemes POSIX. El giny Motif es basa en la biblioteca X Toolkit Intrinsics (Xt), que pot ser emprada amb C i C++.
L'origen de Motif resta vinculat a l'Open Software Foundation (OSF), la versió d'Unix promoguda per un grup de fabricants de computadores (IBM, DEC i Hewlett-Packard). Tenia com a objectiu complir amb tots els estàndards de l'IEEE, a més d'un sistema de finestres (X11), una interfície amigable per als usuaris (MOTIF) i les Distributed Computing Environment (DCE) i Distributed Management Environment (DME). OSF fou una reacció a System V que en aquell moment llançava SVR4, que per aquella versió tenia recolzament econòmic de Sun Microsystems i AT&T.

## Referències

* ↑ «Motif» (en castellà). Los diccionarios y las enciclopedias sobre el Académico.
* 1 2 «An Introduction to GUI Programming with UIL and Motif.». [Consulta: 26 desembre 2020].
* ↑ «Prácticas Introducción a los computadores, Introducción al sistema operativo UNIX». GeNeura. Arxivat de l'original el 2021-04-26. [Consulta: 26 desembre 2020].
* ↑ «The Motif Programming Model» (en anglès). linux-france. Arxivat de l'original el 2008-11-21. [Consulta: 26 desembre 2020].
* ↑ «What are the Open Group, X/Open, and OSF?». Indiana University. [Consulta: 26 desembre 2020].
* ↑ Monografias.com, Dorela Carrasquel. «UNIX (página 2) - Monografias.com» (en castellà). [Consulta: 26 desembre 2020].
# Mothra

Mothra (モスラ, Mosura) és un monstre de ficció o kaiju que va aparèixer per primera vegada al film de 1961 Mothra, produït i distribuït per Toho Studios. Mothra ha aparegut en diverses pel·lícules tokusatsu de Toho, sovint com a personatge recurrent a la franquícia Godzilla. Se la retrata típicament com una larva colossal i intel·ligent (una eruga) o com un imago (una arna), acompanyada de dos humanoides en miniatura que parlen en nom seu. A diferència dels altres monstres Toho, Mothra és un personatge principalment heroic que ha estat representat de manera variada com la protectora de la seua pròpia cultura insular, de la Terra i del Japó. Tot i que identificada com una espècie d'arna, el disseny del personatge incorpora elements associats més freqüentment a les papallones, i té maxil·lars de tricòpters en lloc d'un apèndix trompa. El personatge sol ser representat eclosionant descendència (en alguns casos, bessons) quan està a prop de la mort, una picada d'ull a la doctrina Saṃsāra de nombroses religions índies.

## Referències

* ↑ Mothra (1961); dirigida per Ishirō Honda; Toho
* ↑ Godzilla vs. Mothra (1992); dirigida per Takao Okawara; Toho
* ↑ Godzilla, Mothra and King Ghidorah: Giant Monsters All-Out Attack (2001); dirigida per Shusuke Kaneko; Toho.
* ↑ Davide Di Giorgio, Andrea Gigante, Gordiano Lupi (2012). Godzilla il re dei mostri: Il sauro radioattivo di Honda e Tsuburaya. Il Foglio Letterario. p. 61-3. ISBN 978-88-7606-351-0
# Rhogeessa io

Rhogeessa io és una espècie de ratpenat de la família dels vespertiliònids, antigament inclosa dins l'especie R. tumida.

## Distribució

Viu des del centre i sud de Nicaragua fins al nord de Colòmbia i l'oest de l'Equador, així com a Veneçuela. També viu a Trinitat i Tobago, Guyana, el nord-est del Brasil i el nord de Bolívia.

## Hàbitat i ecologia

Aquesta espècie habita en una sèrie d'ambients, que inclouen el boscos perennes i caducifolis, matollars espinosos, àrees obertes i pobles, encara que sembla que prefereix el boscos lleugerament pertorbats. Es desconeix on viu durant el dia, encara que pot refugiar-se en edificis o forats als arbres, com altres espècies del gènere. Es tracta d'un dels primers ratpenats a aparèixer quan es pon el sol, sovint volant baix al llarg de camins o carreteres. Presenta dos pics d'activitat, durant una hora després de la posta del sol i durant l'alba. S'alimenten de petits insectes voladors, els quals sembla que cacen seguint unes rutes de cacera establertes. Els seus crits d'ecolocalització són curts, amb una freqüència màxima d'entre 50 i 60 kHz.

## Referències

* 1 2 Hall, E. R. 1981. The mammals of North America. Second ed. John Wiley and Sons, New York, 1:1-600 + 90, 2:601-1181 + 90 (anglès)
* 1 2 Koopman, K. F. 1993. Order Chiroptera. P. 137-241, in Mammal species of the world, a taxonomic and geographic reference, Second ed. (D. E. Wilson and D. M. Reeder, eds.). Smithsonian Institution Press, Washington D.C., 1207 pp. (anglès)
* 1 2 3 Koopman, K. F. 1994. Chiroptera: Systematics. Handbook of Zoology, vol. VIII, pt. 60, Mammalia, 1-217 (anglès)
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Cròmbec cara-roig

El cròmbec cara-roig (Sylvietta whytii) és un ocell de la família dels macrosfènids (Macrosphenidae).

## Hàbitat i distribució

Viu als clars del bosc, boscos i sabana amb acàcies del sud-est del Sudan i sud d'Etiòpia, cap al sud, a través d'Uganda, Ruanda, Burundi, Kenya, Tanzània i Malawi fins Zimbabwe i Moçambic.

## Referències

* ↑ «Cròmbec cara-roig». Cercaterm. TERMCAT, Centre de Terminologia. Rev. 10/10/2023(català)
# Resolució 20 del Consell de Seguretat de les Nacions Unides

La Resolució 20 del Consell de Seguretat de les Nacions Unides, aprovada per unanimitat el 10 de març de 1947, va examinar el primer informe de la Comissió d'Energia Atòmica de les Nacions Unides, i va instar-la per continuar la seva recerca sobre el control internacional de l'energia atòmica i li va demanar que presentés un segon informe abans del proper període de sessions de l'Assemblea General.

## Vegeu també

* Llista de resolucions del Consell de Seguretat de les Nacions Unides 1 a la 100 (1947 - 2052)

## Enllaços externs

* PDF Text de la Resolució a UN.org
# Talorc mac Achiuir

Talorc mac Achiuir, o Achivir, és un rei llegendari dels pictes que hauria regnat a principis del segle v.
El nom d'aquest monarca només el coneixem gràcies a la Crònica picta i hauria precedit a Drest mac Erip, considerat el primer rei històric dels pictes. Les diferents llistes li donen un regnat de 17 o 25 anys. Si aquesta darrera data fos certa el govern de Talorc mac Achiuir avarcaria els primers anys del segle v. Aquest monarca hauria estat contemporani del missioner sant Ninià, de la fundació de l'església de la Candida Casa a Galloway i del rei bretó Tutagual d'Alt Clut.

## Referències

* ↑ Chadwick, 1949, p. 8.
* ↑ Crònica picta (en gaèlic i anglès). Edimburg: H. M. General register house, 1867, p. 7.
* ↑ Calise, 2002, p. 254.
* ↑ Ashley, 1998, p. 169.

## Bibliografia

* Ashley, Mike. British Kings & Queens (llibre) (en anglès). Londres: Robinson, 1998 (Mammoth Books). ISBN 1841190969. «Talorc mac Achiuir»
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Chadwick, Hector Munro. Early Scotland: The Picts, the Scots and the Welsh of Southern Scotland (llibre). Cambridge: Cambridge University Press, 1949. ISBN 9781107693913.